Drie sterf in trompop botsingDrie mense is Vrydag in ŉ trompop botsing tussen ŉ Volkswagen Jetta en ’n BMW dood. (Foto: MavCorp Mpumalanga / Facebook) Drie mense is Vrydag in ’n trompop botsing tussen ’n Volkswagen Jetta en ’n BMW dood. Die voorval het omstreeks 08:40 op die N17 tussen Trichardt en Kinsross in die Gert Sibande-streek plaasgevind. Luidens ’n verklaring deur die departement van gemeenskapsveiligheid in Mpumalanga het die bestuurder van die Volkswagen Jetta en ’n passasier in die ongeluk omgekom. ’n Passasier van die BMW is ook in die voorval dood. Die bestuurder van die BMW en nog ’n insittende van die Volkswagen Jetta is ernstig in die ongeluk beseer en na die Evander-hospitaal gehaas. Die aard van hul beserings is nie bekendgemaak nie.